SIMPSONOVCI
NEPRESKOČÍM ÚVOD
V uličke tri sa niečo rozlialo.
Umenie.
Čo si na seba dám?
Príliš neformálne. Príliš formálne.
Príliš vyzývavé.
Primálo vyzývavé.
Grcka od Maggie.
Grcka od Homera.
Preboha.
Homie, je sedem nula šesť.
Kde je opatrovateľka?
Príde, neboj sa.
Na naše skupinové rande s mojimi kolegami
a ich súčasnými milenkami nebudeme meškať.
Dobre, hneď budem dole.
Ešte si vyberám oblečenie.
Ako muži máme výhodu, že môžeme vyzerať, ako chceme, a umrieme o šesť rokov skôr.
Fakt idete na trojité rande do Clangerz?
Veď je to trápny nostalgický bar pre vás dinosaurov, čo nechávate odkazy.
Hej, trochu úcty!
Na rozdiel od vás rozmaznaných Chalametov to naša generácia nemala ľahké.
Počas Kolových vojen sme počas jarných prázdnin MTV
brali útokom pláže v Cancúne, kde sme ochutnávali rôzne koly.
Ja som si vybral Pepsi
a každý jeden deň to ľutujem.
Vzdávam sa.
Rifľovka.
Je už je sedem nula deväť.
Opatrovateľka mešká ďalšie nula tri minút.
Láska, nikto sa na Carla, Naimu, Lennyho
a nejakú zúfalú ženu, čo s ním je ochotná chodiť, neteší viac ako ja.
Choď napred. Počkám tu na opatrovateľku.
Mám ísť bez teba?
To sa budem musieť rozprávať s tvojimi kamarátmi z práce.
To zvládneš. Len nechaj Carla začať hovoriť o bitcoine.
- Na krypto si expertka, nie? - To je ten Supermanov pes?
Tak iné dobré témy pre Lennyho a Carla: čo keby bolo Squid Game skutočné,
čistenie masky na apnoe a prečo je Jason Kelce dobrý ďalší James Bond.
CLANGERZ A VY STE CHCELI RÝCHLO DOSPIEŤ
Dobre, Marge, zvládneš to.
Len nespomínaj peniaze, politiku a sex.
Ahoj, Marge.
Z republikánskeho znižovania daní som nadržaná!
Teraz je to naozaj rande v Clangerz!
Čauko, Marge.
Ahoj, Lenny. A ty si určite Amy.
Aspoň podľa pohára zo Starbucksu.
Keď sa zadarí. Väčšinou som Arnie.
Kaviarne rady komolia mená.
Mne raz na pohár napísali „Margot“.
Rozvila som vtip. Zapadám medzi nich.
Kde je to prekliate dievča, ktorému zverujem svoje deti?
Možno ak budem pochodovať rýchlejšie...
Už je tu!
Ďakujem, pochodovanie.
Chvalabohu, že si... Zranená!
Pohodička, nič mi nie je.
Poriadne ma nadopovali.
Mám nejaké lieky navyše pre decká.
Natáčali sme skákanie z balkóna
a spadla z balkóna.
TikTok s mojím dopadom na dosku na cornhole mi lajkol Josh Gad.
Kočka, fakt máš talent.
Nazývajú ich krídelká bez kostí, ale sú to len malé rezníky.
Koho tým chcú oklamať?
Margot sa nedá.
Návrat k vtipu.
Dobre sa mi tu s vami rozpráva,
akoby sme boli na začiatku skeča v Saturday Night Live,
než postavy všetko pokazia svojím bláznivým správaním.
Môže vás Aperol Fritz pozvať na aperol spritz?
- Áno! - Sem s tým!
Prisámbohu, že nájdem nejakého úbožiaka, čo mi postráži deti.
Dovolali ste sa na mobilný telefón riaditeľa Seymoura Skinnera.
Odkazovka.
Nie, to som ja.
Bože, Skinner, vediete väzenie pre deti.
Poďte mi postrážiť faganov.
Otec ma ignoruje, nonstop opatrovateľka má voľno,
pani Botzová je stále vo väzení a Flanders niečo robí na aute.
To auto skôr niečo robí na mne. V obličke mám listovú pružinu.
Stráž si orgány, možno ich budem potrebovať.
Okej hokej, teraz idem odpadnúť.
No tak, Skinner, zaplatím vám toľko, čo škola.
Koľko zarábate? Päťku za hodinu?
Pán Simpson, som edukátor, nie opatrovateľka.
Tak hlboko by som nikdy neklesol.
Ujo opatrovateľ, poďte ma utrieť!
Asi nás budeš musieť strážiť ty, frajer.
Chcem počuť tri kapitoly Anny zo Zeleného domu
s autentickými prízvukmi z Ostrova princa Eduarda.
Kým dorazím do tej reštiky,
všetky dipy budú plné omrviniek.
Kto postráži tieto decká?
Čo ak je „kto“ „čo“ a „kedy“ je tu celý čas?
Deti, postráži vás pani vchodová kamera.
Len ostaňte v zábere.
Ocko vás bude sledovať aj za volantom.
A aby sme sa uistili, že Bart bude poslúchať...
Trhni si. Nie som sprostý pes.
Som...
ŠOKEL
Pekný večer, ocko vás ľúbi.
Sadni. Ostaň.
Toto je možno neobľúbený názor, ale chcela by som olympiádu každý týždeň.
To je geniálne. Nikoho by to neonudilo.
Zjednotilo by to celý svet.
Zbohom vojnám.
A kiná by mali písať, kedy sa začína samotný film,
nie kedy sa začínajú reklamy.
- Hej. - To si trafila.
Tvoje neobľúbené názory si celkom obľubujem, Marge.
Tak sa priprav byť pohoršený. Maskovacie pásky...
Zábava sa ešte len začína!
- Homer! - Kamoš.
- Ahoj. - Rada ťa vidím.
Ide to výborne, Homie.
Neviem, prečo som sa bála, že sa nebudem vedieť rozprávať.
Všetko plynie samo a...
To sa teším.
Už to ďalej zvládnem.
Chlapi, Smitty podľa mňa podvádzal pri predpovediach na basket.
Napísal U a zvyšok len tak naškrabal,
takže nemáte ako vedieť, či myslel UCONN alebo UTEP.
Tak rozmýšľam:
Tak čo to malo byť, Smitty? Miners alebo Huskies?
Homer, prosím, pri stole sú ďalší traja ľudia.
No jasné.
Dámy, kto podľa vás tento rok vyhrá WrestleManiu?
Počuj, Homer, rozprávali sme sa o veciach,
ktoré zaujímali každého z nás.
Amy našla bohovský podcast,
v ktorom sa komici rozprávajú celé hodiny, ale nehovoria tam vtipy.
V novej časti hovorí Gabriel „Fluffy“ Iglesias
o autobusovej nehode, ktorá mu spôsobila...
Okamžite prestaň a sklapni!
Máš tam len sedieť a nudiť sa.
Spustilo sa zavlažovanie. Čo máme robiť?
Zadup ho do zeme ako všetci ostatní!
S kým sa rozprávaš?
So svojím rozkrokamošom?
Nechal si deti bez dozoru?
Nie, stráži ich zvonček.
Je to veľmi zodpovedné a Lise som nechal tehlu na sebaobranu.
- Je ťažká! - Taká má byť!
Ten elektrický obojok som si musel dať dole hrdzavými nožnicami.
Použil si moje dobré hrdzavé nožnice?
Dúfam, že sa neodhrdzili!
Niekedy nenávidím, že som za teba vydatá!
Nemala som tak dvíhať hlas.
Proste choď domov a postaraj sa o deti.
Aspoň jednu hru?
Nula hier! Choď už!
Dobre, dobre.
Margot?
Dnes to šlo výborne, kým sme nepredviedli toto.
Prepáčte, že je to kvôli mne teraz divné.
Nie.
Nie je to divné.
Ani troška divné.
Daj si aj môj.
Ďakujem.
Asi si si všimla, že Homer nie je dokonalý manžel.
Necháp to zle, Homera milujem, ale má svoje chyby.
Príšerné, neignorovateľné chyby.
Niekedy chcem, aby bol iný,
aby sa pod tlakom nezložil a nerobil otrasné rozhodnutia,
aby bol odvážny a nebojácny.
Ako nejaký pilot stíhačky z tej hry.
Keby len...
OROL SMELÝ
Cítim potrebu letieť strašne rýchlo.
PARÁDA
Stíhacie esá, hláste sa.
- Grg. - Metlobal.
Otvorená rana.
Ukážme tomu mestu bezvýznamný cvičný let, na ktorý nikdy nezabudne.
Letíš rýchlo, letíš nízko Letíš tam, kde nemáš byť
Predvádzaš sa na smrtiacom nebi
Jeden zlý ťah a budeš strašne mŕtvy
Ten je zo všetkých najodvážnejší.
Dobre, Simpson, prekonali ste zvukovú bariéru.
Poďte dolu.
Prepáčte, kapitán, ešte musím prekonať smradovú bariéru.
ODOROMETER TICHÝ – SMRTEĽNÝ
Fekálny tresk.
Takto to bude smrdieť o týždeň.
Rád som s tebou lietal, Homer.
Pustite môjho psa von z auta. Mám tú modrú Hondu.
Veža, pristávam.
Objednajte mi novú stíhačku, nech má aj držiak na poháre.
Jeho hrdinstvo sa vymyká spod kontroly!
Ďalšia úspešná misia.
Jazdí na cestnej verzii stíhačky
Aby to bolo každému jasné
799. STÍHACIA LETKA
Zničili ste stíhačku za 70 miliónov
a vaša dvojka narazila do Springfieldskej hory.
HRDINOVIA NEBIES
Vedel, do čoho ide.
Simpson, nariaďujem vám psychologické vyšetrenie,
aby sme zistili, prečo ste taký ľahkovážny.
No jasné, pustite na mňa cvokára.
Keď sa mi ten chlap pozrie do hlavy,
nič tam nenájde.
Odkážte tomu pánovi doktorovi s výrazným ohryzkom na krku
a chlpatou hruďou bez ciciek, aby si trhol svojou obrovskou chlapskou nohou.
Prečo mi to nepoviete sám?
Máte peknú riadiacu vežu.
Zazrela pilota v núdzi.
Zistím príčinu vašej nebezpečnej nebojácnosti
a pomôžem vám zbaviť sa jej raz a navždy.
To ste dosť odvážna, slečinka.
No dobre, môžete sa mi hrabať v mozgu,
ale spravíme to po mojom, v pohybe.
Budete so mnou stíhať?
To sa ukáže, mladý pán.
Terapia rýchlosťou sĺz
Pokroky, ktoré zvyknúť trvať roky
Rýchla analýza nedovolí traume skryť sa
Odpustenie vnútornému dieťaťu
TOVÁREŇ NA KOLKY
Vyhľadávate nebezpečenstvo. Prečo?
Nebezpečenstvo je riadená strela, ktorá ide po mne a ja jej idem naproti.
Podľa mňa sa bojíte. Bojíte sa strachu.
Máte pravdu, strach ma desí.
Pre svoj sprostý strach zo strachu som prišiel o všetky svoje dvojky.
A kvôli mne po všetkých tých dvojkách ostali osamotené vdovky.
A počas preletu nad pohrebom prídem o ďalšiu dvojku.
Je to začarovaný kruh.
Asi u vás už nemám šancu, čo?
Ženy neznášajú, keď muži odhalia city.
To sa ukáže, mladý pán.
Plač pri sexe
Vyliečila si ma.
Konečne som prekonal svoju nebojácnosť.
Porušenie etických zásad nikdy nebolo slastnejšie.
Simpson, dobre, že ste tu.
Najväčší nepriateľ Ameriky sa chystá zaútočiť.
- Kto? Čína? - Nemyslíme Čínu.
Preboha, fakt nie Čína.
- Rusko! - Nie, ani Rusko.
Severná Kórea?
Prestaňte menovať ozajstné krajiny!
Vaším cieľom je jadrový reaktor,
ktorý sme nedávno objavili v obrnenej tiesňave
v nevyspytateľnom Neexistane.
NEEXISTAN
Len Amerika by mala byť schopná vyhladiť život na Zemi.
Správne, Vyšetrenie moču.
Musíme vykonať presný zásah
vystrelený zo špeciálnej vývrtky, ktorá sa nazýva osudový výkrut.
Orol smelý, pre tento šialený kúsok ste ako stvorený.
Môžeme sa na vás spoľahnúť?
Admirál, prekonal som svoj strach zo strachu a už sa nebojím báť sa.
Nemôžem spraviť ten osudový výkrut.
Čo ak umriem?
Veď sa aj volá hrozivo.
Ten je zo všetkých najzbabelejší.
Vy ste ho vyliečili. Teraz ho odvyliečte!
Stoj, Homer!
Môj nový objekt záujmu!
Vyliečila som tvoju nebojácnosť,
ale tvoj národ ju ešte na jednu misiu potrebuje.
Sadaj do kokpitu!
Celý čas tam budem s tebou.
Bude potom sex s plačom?
Tomu ver, mladý pán.
Dobre, skúsim to.
Hore!
Hláste sa, esá!
Kladivkový prst.
Alergia na pšenicu.
Hviezdny hosť.
Neistý chlap.
Homer, vravela som, že budem s tebou, a myslela som to vážne.
MODRÝ ANJEL
Je toto terapia vo vzduchu?
Vypusť svoje pocity
aj svoje navádzané rakety AIM-9X Sidewinder.
SOCIOPATICKÉ TENDENCIE
POROZPRÁVAJ MI O MAME
Opäť sa nebojím.
Odvyliečila si liečbu, ktorou si ma vyliečila.
Tak choď a zabi našich zámerne neurčitých nepriateľov.
Nepriatelia! Útočná formácia GLC!
Opakujem, formácia Gabo Láskanie Cumeľ!
Nemôžem umrieť, som slávny!
Cieľ zameraný.
Začínam osudový výkrut.
S takou rozbitou stíhačkou to neprežijete.
To je samovražda.
Nie, to je onivražda.
Dokázal si to, Homer!
Vďaka tebe. Lepšiu dvojku som nikdy...
To nie. Všetky moje dvojky tragicky umrú.
Niečo také si spomínal.
Neexistánsko!
Výborne, už si späť.
Posledných osem minút si len civela do pohára a slintala.
Deti, môj hlúpy experiment zlyhal rovnako ako americká demokracia.
Budem vás musieť strážiť ja.
Nechám vás celý večer pozerať telku
a ja vykradnem lekárničku vašich rodičov.
Kľúče som si zabudol v reštaurácii.
Sú v mojej letnej vetrovke.
Teraz sa nedostaneme dnu.
A čo ak začne fúkať vietor?
Ako si sa sem dostal bez kľúčov od auta?
Tie som stratil v jesennom kabáte a auto štartujem skrutkovačom!
Ukľudni sa, ocko.
Mamka schovala náhradný kľúč v tomto falošnom kameni.
Super, teraz sa dostaneme dnu.
Nie, hlupák, ten kľúč bol v tom kameni!
Nie som geológ!
Ste Homerovi najlepší kamoši.
Niečo mi vysvetlite.
Aký je človek?
Starostlivý.
Iniciatívny.
To hovoríte len preto, že ste jeho kamaráti s výhodami.
Veď máte spoločné poistenie.
Toto kolo platím ja.
ZAMIETNUTÉ
Čo? Veď som ju nedávno splatila.
Homer práve kúpil retro herný automat za tri tisícky.
Pohnite sa, ten chudák si priplatil za doručenie do hodiny.
Prečo nemôžem mať normálneho, zodpovedného manžela?
Ako z filmu z 50. rokov,
keď Rock Hudson hral podnikateľov.
To bol pravý chlap.
Podnikateľ
Vyrovnaný, stabilný, tradičný.
Takže dúfam, páni,
že zvážite môj navrhovaný program rozšírenia popolníkov.
Mám za to, že spôsobí neustále fajčenie pri práci
a zníži nákladné prestávky na vyhadzovanie ohorkov,
čím zvýši celkovú efektivitu,
profitabilitu a konformnosť.
Podporuje ho aj náš najlepší účtovník.
Fiškálny Stu čaká veľa rastu.
AMALGAMOVANÉ KOMPONENTY VÝSLEDKY Q3
Skvelá práca, Simpson.
Ste pýchou tejto spoločnosti.
Ďakujem, pane.
Teraz sa vráťte medzi nahraditeľných kolegov a drite ďalej.
Plán efektivity
Senzačná prezentácia, Simpson.
Možno sa uvoľní manažérske miesto na oddelení optimalizácie.
Optimalizácia?
To je úplne iná trieda ako efektivita.
Vari to nechcete?
A to som si mysel, že máte tuhu v ceruzke,
whiskey v káve, ortuť v teplomeri.
Mám všetky tie veci v tých veciach.
To je veľmi striezlivé.
Ak to zahráte správne, budete mať vlastný.
A K
Kľúč k direktorským toaletám.
Počas trónenia v mramorovej kabínke vám budú leštené topánky.
Sedadlo studené ako ľad a spláchnutie mocné ako hrom.
Zajtra si to môžete vybaviť u direktora na jeho večierku v klube.
Môže to byť najdôležitejší okamih vášho života.
Prežil som Normandiu.
Vyhrali by sme aj bez vás.
AMALGAMOVANÉ KOMPONENTY
Neduhy predmestia
Desať spôsobov ako si ospravedlniť pitie
Ahoj, priateľu, stále amalgamuješ komponenty
v Amalgamovaných Komponentoch?
Zarábáš dobrý balík, čo?
Určite zarábaš sedemtisíc ročne.
Presnejšie 7,2.
To je riadne balíčisko.
Držiš život za pačesy. Na rozdiel odo mňa.
Nasledujúca zastávka: Cheeverton.
Počas vystupovania sa zamyslite nad tým,
ako sa povojnový sen o hojnosti
premenil na vzduchoprádzno vo vašich dušiach,
ktoré napĺňate alkoholom a románikmi bez lásky.
Rád som ťa videl, Homer.
Len sa pekne staraj o manželku a deti.
Ja idem plávať domov.
Z bazéna do bazéna.
STANICA CHEEVERTON
DECHTATO
Ahoj, drahá.
S kým si sa to rozprával?
S chudákom Kirkom Van Houtenom.
Je mi ho ľúto.
Každý večer pripláva do prázdneho domu.
Komu by sa už len páčil taký vyšportovaný a samotársky švihák?
- Ahoj, ocko. - Ahoj, ocko.
Chlapci moji, Dirk a Birk.
Na ten večierok určite pôjdeme.
Chceš to povýšenie, nie?
Nebolo by zlé prilepšiť si,
ale vo firme som zatiaľ iba desať rokov.
Ešte nám opíš direktorskú toaletu, ocko.
Aký veľký je pisoárový žľab?
Žiaden žľab tam nie je.
- Páni. - To je život.
Je rozhodnuté, pôjdeme tam
a povýšia ťa.
Táto rodina sa bude mať lepšie,
aj keby si musel pracovať nadčasy v meste
a už nikdy nespal v našej posteli.
Sladké sny, môj mrzutý alkoholický žrebec.
Tam je direktor.
Teraz máš šancu ukázať svoju mužnosť tak, že sa ponížiš.
Líž päty, Homer.
Líž päty ako o život.
Budem.
Len potrebujem drink.
Prosím si jeden fashioned.
Čo ťa kvári, tatko?
Tváriš sa, ako keby ťa mali súdiť.
Mám sa rozprávať so šéfom o povýšení.
Nič iné v živote nechcem.
Fakt? To je to, čo chceš?
Byť bezduchým článkom kapitalistickej mašinérie?
Ďalší pritakávač vo svete pritakávačov?
- Presne tak. - Presne tak.
Presne tak.
Nie, ty taký nie si.
Nechceš taký život na zaplakanie.
Tri martini na obed, šesť martini na ceste domov.
A po nociach budeš musieť fajčiť jednu od druhej,
kým nevyriešiš nespokojného klienta.
Na barmanku, ženu alebo obe z toho ste akási trúfalá.
Muklujem tu, len aby som mala na chleba.
Som umelkyňa.
Táto kresba zachytáva moju dušu.
Nikdy som nečakal, že ma tak zasiahne nejaký obrúsok.
Nechcem taký prázdny život, ale som v pasci!
Pozri, mám dosť prepitného.
Poďme preč.
Tí ulízanci si ani nevšimnú, že tu nie si.
- Presne tak. - Presne tak.
Ideme medzi roláky.
GALÉRIA
IKE JE DOBRÝ
IKE JE POCHYBNÝ
Necítiš, ako nás spája nejaká mocná vesmírna energia?
Oné, hej.
Oné, nikdy som sa necítil takto, oné, slobodne.
Nikdy som si nemyslel, že použijem toľko „oné“ v jednej vete.
Oné, myslím, že som sa, oné, do teba, oné, zamiloval, oné.
Si poet.
Utečme spolu do Kalifornie.
Poďme, oné, na to!
Autobus odchádza zo stanice už o dve hodiny.
Milujem ťa, umelkyňa spoza baru!
A ja milujem teba, bezduchý kapitalista!
Ideš niekam?
No, vieš, chcel som...
Ja ti poviem, kam ideš. Na vyššiu pozíciu.
Kým si sa bohviekde túlal v bohvieakom štýle animácie,
ja som za teba spracovala tvojho direktora.
Povýšil ma?
Presne tak, pán vyšší nižší pomocný viceprezident pre optimalizáciu.
SMER: NOVÝ ŽIVOT
Nádejný čas pre nádejnú nádej
Hrejivý a neistý pocit Ako keď si potrebuješ zdriemnuť
Čo by bolo Keby bolo
SMER: KONFORMITA
Ľutujeme svoje rozhodnutia Smutným a žalostivým hlasom
Deje sa niečo, pane?
Len lešti.
To bolo smutné, ale tie trávniky boli krásne pokosené.
Na hľadanie hlbšieho zmyslu som asi príliš opitá.
To nie, čo zas Homer vyvádza?
Ocko, cez otvor na poštu sa ku kľučke nedostaneš.
Ale dostanem!
Touto rukou som vyslobodil tisíc Snickersiek
a náhodou aj jeden balík sušených jabĺk.
Mám výborný nápad, oco.
Nasypem ti tento vtáčí zob do gatí.
Prečo je to výborný nápad?
To nie je pre teba, veverička.
Ty jeden nepodarok!
Ty... ty...
Dostanem ťa!
Prečo je Homer taký pokazený?
Mrzí ma to.
Neopomínaš náhodou nejakú jeho traumu?
Nevykrúcaj na mňa hlavu.
To, že chodíš s Lennym, ešte neznamená, že si odborníčka na vzťahy.
Predstiera zranenia očí, aby sa vyhol intimite.
To nie je pravda, však, láska?
Moje oko! Musím na tri týždne odísť!
Akú traumu má Lenny?
Nebojte sa, neskazím vám zvyšok rande.
Skupinové rande sa končí.
Auf Wiedersehn, imaginárny alkoholový škriatok.
Som skutočný.
Existujem.
Volám sa Steve.
Nezvládam to.
Vezmite ma niekam, kde sa ľudia môžu bez hanby
utápať vo svojich najhorších chvíľach.
Jedno utopenie zlej chvíle sa už nesie.
Vyzerá to ako Aperol spritz.
Je to vodka s hrdzou.
Očko, prvýkrát od svadby
som práve nechcela ísť domov.
Homer niečo asi naozaj pokašľal.
Spravil aj horšie veci,
ale všetko sa to kopí ako žmolky vo filtri,
až kým raz neprídeš domov a nehorí ti sušička.
Len premýšľam, aké by bolo byť vydatá za iného Homera.
Takého, čo by nebol plný hnevu,
čo by zdolával život s úsmevom.
Len ďalej zízaj do drinku,
možno sa niečo stane.
S úsmevom na tvári.
V Tmarkhame aj naďalej panuje temná nálada.
Tmarkham stále zviera skľučujúci úpadok
akoby takmer vykradnutý z raného Scorseseho filmu.
ČÍNSKE DIVADLO
Mierne sa tu varí chaos pripravený vykypieť.
HRIECHALAN
Ktovie, aká neoriginálna iskra spustí požiar, ktorý mesto pohltí.
Teraz je čas na nočnú šou šaša Krustyho.
Nočná šou ŠAŠA KRUSTYHO
Zdravíčko.
Smetiari štrajkujú už piaty mesiac.
Na rohoch ulíc sú také kopy odpadkov,
že keď sa chcem dostať k štetke, musím si najať šerpu.
Hej! Krustymu to stále ide, však otec?
Okrem teba sa na ňom nikto nesmeje.
Krusty mi pomáha zabudnúť na problémy.
Na aké problémy už len potrebuješ zabúdať?
Poď ma opláchnuť našou jedinou naberačkou na polievku.
Dobré správy.
Úrad práce mi našiel prácu snov,
kde moja...
...porucha nebude prekážkou.
Niekomu sa zachcelo celé dni neumývať svojho ocinka.
Tu máš špongiu, nakŕm ma polievkou!
PRENÁJOM ŠAŠOV
ODVŠIVOVANÍ MESAČNE
Obleč sa, kostlivec.
Tak dobre, šašovia a šašky,
počas svojich vystúpení na oslavách narodenín
a výpredajoch nezabúdajte, že nie ste Krusty.
S Krustyho značkou nemáte nič spoločné.
Ste jeho nelicencovaný kamarát Krummy.
Čo je naše motto?
- Žiadne žaloby. - Žiadne žaloby.
Taký má Krummy byť.
Neposielaj ho na tie promôcie škôlkarov.
HUDOBNINY
LIKVIDAČNÝ VÝPREDAJ
Ide mi to.
Možno ma v živote čaká viac ako len vaňa plná nechutnej polievky.
BEZ HOBOJA NEODÍDETE!
Jau!
Liečime filcky – BICKLOVE UHORKY
Ha-ha!
Hej, konárik, komu sa smeješ do ksichtu?
Jau!
Neovládam svoj smiech
Ide o psychickú poruchu pre tento dej
Má poruchu.
Asi by sme ho nemali kopať.
Máš pravdu.
Ešte sa kvôli tebe budeme hanbiť, hajzel.
Jau!
Túto noc bol v uliciach Tmarkhamu
brutálne dobitý môj verný fanúšik.
Krusty.
Kopali ho, bili ho a zhodili ho zo schodov Pôvodu.
To všetko len preto, že bol oblečený podobne ako ja.
Krusty ma má rád.
Bol to nezmyselný a brutálny zločin
spáchaný mojimi štyroma zábavnými hosťami, Bratmi Rozkopávačmi.
Jau!
To, ako ste dokopali toho trapoša,
sme v komédii ešte nevideli.
Réžia.
Jau!
Prečo, Krusty?
Prečo?
Pretože je to smiešne.
Ako to, že sa nesmeješ, špajdliak?
Nie si vtipný.
Nič nie je vtipné.
Spoločnosť nie je vtipná.
Teraz budem kopať ja!
Čo to má byť?
Som slobodný.
Už ma nič neskolí!
Jau!
TMARKHAMSKÝ ÚSTAV MÁME NOVÝ OBCHOD SO SUVENÍRMI
Tento chladný, nechutný svet je o niečo smutnejší.
Teba poznám, si Homer.
Krásna pacientka vie, ako sa volám?
Všetci ťa poznajú.
Celé mesto videlo, čo si spravil tomu boháčovi.
V tvojom boji s autoritami sú všetci na tvojej strane.
Nie si neslávne známy,
si slávny, pozri.
Chcú ma dokopať?
Nie, chcú byť tebou.
Tento oslavný zástup šašov
sa zhromaždil na podporu hrdinu,
ktorý sa postavil systémovej nespravodlivosti
vraždou bohatého mecenáša nemocnice.
Svojho nového hrdinu nazvali Jauker.
Ďakujem, že sa ma vďaka tebe ľudia boja, Jauker!
Som pripravený uvoľniť svoj toxický mužský hnev.
Bomba!
Jauker!
Tí nahnevaní maniaci pre teba spravia čokoľvek.
Pre tvoj záujem sú pripravení umrieť.
Nemám žiadny záujem.
Ale máš.
Opätuješ úder spoločnosti, ktorá ti doposiaľ ubližovala,
a spravíš to s úsmevom.
Poď sem.
Teraz ty mne.
Tvoji milujúci fanúšikovia čakajú.
Nesklam ich.
Možno zo mňa hovoria všetky tie schody, z ktorých som spadol,
ale počujem pomalú, desivú verziu piesne, ktorá je väčšinou rýchla a veselá.
Ironicky prespievaná šťastná pesnička
Katatonicky prespievaná
Je bolestivo jasné
PACIENTOM VSTUP ZAKÁZANÝ
Že nálada je ponurá
TREZOR ZBRANÍ
A pre zvýraznenie efektu
Zaspievajte záver
Znepokojivým molovým tónom
Jauker utiekol!
Z Tmarkhamského psychiatrického ústavu
unikol spolu s vyšinutou Margeley Quinn.
Vedú armádu podobne obutých antisociálnych bláznov
bez jasného cieľa či motívu.
Mám jeden nad slnko jasný cieľ a motív.
Chcem zabiť Krustyho za zneužitie svojej šou
na zahanbenie svojho najväčšieho fanúšika.
Áno!
SMER: ZABIŤ KRUSTYHO
Zabiť Krustyho!
Dobre, Vonnegut, budem chápať Bitúnok č. 5,
keď som prvé štyri nečítal?
Bitúnok č. 5, tiež známy ako Detská križiacka výprava,
využíva temný humor na preskúmanie nezmyselnosti bytia.
Zomri, Krusty!
Toto je za to, že si ma ponížil, a za každú jednu zlú vec,
ktorá sa kedy komukoľvek stala od počiatku času.
- Reklama! - Dokázali sme to.
Všetky problémy spoločnosti sme vyriešili vražou môjho obľúbeného moderátora.
Ešte sme len začali.
Zničíme celé mesto a nič nás nezastaví,
pretože licencie a zmluvy zakazujú Batmanovi prísť sem.
Prvýkrát sa cítim milovaný.
Počkať, čo?
Jauker je šťastný?
A milovaný.
Nie je nechutný incel ako my.
Má frajerku.
Žiadni frajeri!
Našiel lásku.
Zabite ich!
Zomri, Jauker!
V tejto predstave sme aspoň skončili spolu.
Marge, nikdy mi tu nezaspal nikto takýto slušný,
ale už by si mala ísť domov.
Bolí ma hlava.
Ani neviem, ktorého Homera chcem.
Tak som tu.
Homer.
Homer?
Homer? Deti?
Kde ste všetci?
Tu je ten môj Homer.
Všetko ma to mrzí.
To nič.
Viem, že si chcela zábavné rande s kamarátmi
a ani som tam nemohol byť.
Bol si tam.
Pre mňa si ten najodvážnejší, najmúdrejší, najšťastnejší Homer.
Si dokonalý.
Preklad titulkov: Richard Varga